stanford-oval/wikipedia huggingface dataset:
אנדרדה אלמאס
קריירת היאבקות מקצועית > WWE > אלוף ארצות הברית‏ (2019–2020)

ב-14 באוקטובר, אנדרדה הועבר ביחד עם וגה לתוכנית Raw כחלק מהדראפט לשנת 2019, באותה התוכנית הוא ניצח את עלי. בשבוע ובשבועיים לאחר מכן, הוא רשם ניצחונות על סין קארה. ב-4 בנובמבר, אנדרדה וזלינה וגה ניצחו בקרב זוגות את סין קארה וקרולינה. שבוע לאחר מכן, אנדרדה גבר על סדריק אלכסנדר. ב-25 בנובמבר, אנדרדה ניצח את אקירה טוזאווה וב-2 בדצמבר, הוא גבר על אריק יאנג. לאחר מכן, אנדרדה הפסיד להומברטו קאריו פעמיים, פעם אחת ב-9 בדצמבר בתוכנית Raw ובפעם השנייה, במופע המקדים לאירוע TLC: שולחנות, סולמות וכיסאות, שנערך ב-15 בדצמבר. ב-26 בדצמבר, במהלך האוס שואו אשר התקיים במדיסון סקוור גארדן, אנדרדה ניצח את ריי מיסטריו וזכה באליפות ארצות הברית בפעם הראשונה בקריירה שלו. ב-30 בדצמבר, אנדרדה גבר על ריקושט בקרב שאינו היה על התואר. ב-6 בינואר 2020, אנדרדה הגן על תוארו בהצלחה נגד האלוף הקודם, מיסטיריו. שבועיים לאחר מכן, אנדרדה ניצח את ריי מיסטיריו בקרב סולם והגן על התואר בהצלחה; לאחר הקרב, הוא ניסה לבצע על מיסטיריו את מהלך ההאמרלוק DDT על הרצפה החשופה מחוץ לזירה כפי שביצע על הומברטו קאריו כחודש קודם לכן. לעומת זאת, קאריו הגיח לפתע והדף את אנדרדה, שנסוג לאחור. לאחר מכן, נודע שקרב בין אנדרדה לקאריו הפך רשמי למופע המקדים לאירוע הרויאל ראמבל. בקרב זה שהתקיים ב-26 בינואר, אנדרדה הגן בהצלחה על התואר. ב-27 בינואר, אנדרדה הושעה מהארגון ל-30 ימים בעקבות הפרת מדיניות הבריאות של ה-WWE. כחלק מהעלילה כדי להסיר את פעילותו מהטלוויזיה, קאריו ביצע עליו את מהלך ההאמרלוק DDT על הרצפה החשופה מחוץ לזירה. באירוע סופר שואודאון, שנערך ב-27 בפברואר, אנדרדה התחרה בקרב גאונטלט על גביע טוויק, ובו הוא הודח באופן מפתיע על ידי R-טרות'. ב-2 במרץ, אנדרדה ואנג'ל גרזה הפסידו בקרב זוגות להומברטו קאריו וריי מיסטיריו. באירוע תא ההדחות, שנערך ב-8 במרץ, אנדרדה הגן בהצלחה על אליפות ארצות הברית נגד הומברטו קאריו. ב-16 במרץ, אנדרדה הפסיד לריי מיסטיריו בקרב שאינו היה על התואר. שבוע לאחר מכן, אנדרדה ואנג'ל גרזה ניצחו בקרב זוגות את סדריק אלכסנדר וריקושט. ב-13 באפריל, אנדרדה הפסיד לדרו מקינטייר בקרב שאינו היה על תוארו של אנדרדה או על אליפות ה-WWE של מקינטייר. שבוע לאחר מכן, אנדרדה גבר על אקירה טוזאווה. ב-27 באפריל, אנדרדה, אנג'ל גרזה ואוסטין ת'יאורי נחלו הפסד לאליסטר בלאק, אפולו קרוז וריי מיסטיריו במסגרת קרב שלושה נגד שלושה. מאוחר יותר באותו הערב, אנדרדה הגן בהצלחה על אליפות ארצות הברית נגד אפולו קרוז, לאחר שהאחרון לא היה יכול להמשיך בקרב עקב פציעה שספג. ב-11 במאי, אנדרדה נוצח על ידי דרו מקינטייר. שבוע לאחר מכן, אנדרדה ואנג'ל גרזה הפסידו לאפולו קרוז וקווין אואנס. שבועיים לאחר מכן, אנדרדה איבד את התואר לאחר שהפסיד בקרב לאפולו קרוז. ב-8 ביוני, אנדרדה ניצח את אנג'ל גרזה וקווין אואנס בקרב משולש אשר קבע את הטוען לכתר לאליפות ארצות הברית באירוע באקלאש. במופע המקדים לאירוע זה, שנערך ב-14 ביוני, אנדרדה כשל בניסיונו להשיב אליו את התואר, כשהפסיד פעם נוספת לאפולו קרוז.
קריירת היאבקות מקצועית > WWE > הציוות לאנג'ל גרזה ועזיבה‏ (2020–2021)

ב-29 ביוני, אנדרדה ואנג'ל גרזה ניצחו בקרב זוגות את ה-Viking Raiders (אריק ואיבר). עוד באותו הערב, אנדרדה וגרזה הפסידו בקרב האנדיקאפ 2 נגד 1 לביג שואו. שבוע לאחר מכן, אנדרדה, גרזה ורנדי אורטון רשמו ניצחון בקרב שלושה נגד שלושה על ה-Viking Raiders וביג שואו. ב-13 ביולי, אנדרדה וגרזה גברו על ה-Viking Raiders. ב-20 ביולי, אנדרדה וגרזה הפסידו לאלופי הזוגות של Raw, הסטריט פרופיטס (אנג'לו דוקינס ומונטז פורד), בקרב שאינו היה על התואר של האחרונים. שבוע לאחר מכן, השניים גברו על ה-Viking Raiders ועל סדריק אלכסנדר וריקושט בקרב אשר קבע את זהות הטוענים לכתר לאליפות הזוגות של Raw באירוע סאמרסלאם. ב-10 וב-17 באוגוסט, אנדרדה נחל הפסדים בקרבות יחידים לאנג'לו דוקינס ומונטז פורד, בהתאמה. באירוע סאמרסלאם שנערך ב-23 באוגוסט, אנדרדה ואנג'ל גרזה כשלו בניסיונם לזכות באליפות הזוגות של Raw לאחר שהפסידו לסטריט פרופיטס. ב-21 בספטמבר, אנדרדה ואנג'ל גרזה ניצחו את דומיניק מיסטריו והומברטו קאריו ואת סת' רולינס ומרפי בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס באירוע התנגשות של אלופים. באירוע זה, שנערך ב-27 בספטמבר, השניים כשלו בניסיונם לזכות בחגורות האליפות לאחר שהפסידו לסטריט פרופיטס. ב-12 באוקטובר, אנדרדה הפסיד בקרב יחידים לאנג'ל גרזה. לאחר מכן הוא וזלינה הותקפו על ידי "השד" בריי וויאט ואלכסה בליס, תקיפה זו הייתה ההופעה האחרונה של אנדרדה ב-WWE. ב-12 במרץ 2021, אנדרדה ביקש להשתחרר מחוזהו. הארגון נענה לבקשתו ושחרר אותו מחוזהו ב-21 במרץ.
קריירת היאבקות מקצועית > Lucha Libre AAA Worldwide‏ (2021–היום)

ב-2 במאי 2021, אנדרדה הופיע בקטע ווידאו במהלך האירוע Rey de Reyes של ארגון ההיאבקות המקסיקני Lucha Libre AAA Worldwide, כאשר הוא איתגר את אלוף מגה של AAA, קני אומגה לקרב על תוארו באירוע טריפלמאניה XXIX. ב-18 במאי, הקרב נקבע באופן רשמי. באירוע עצמו, שנערך ב-14 באוגוסט, אנדרדה לווה על ידי ריק פלייר, אך לבסוף נוצח על ידי אומגה.
קריירת היאבקות מקצועית > All Elite Wrestling‏ (2021–היום)

ב-4 ביוני 2021 בפרק של התוכנית Dynamite, אנדרדה ערך את הופעת הבכורה שלו בארגון ההיאבקות All Elite Wrestling‏ (AEW) תחת שם הבמה אנדרדה אל אידולו. בספיישל Road Rager, שנערך ב-7 ביולי, אנדרדה ניצח את מאט סיידל. אף על פי שויקי גררו הוצגה כמנג'רית שלו, היא הוחלפה על ידי צ'אבו גררו ג'וניור באותו החודש. ב-10 בספטמבר בפרק של התוכנית Rampage, אנדרדה ניצח את פאק. לעומת זאת, הוא נחל הפסד לאותו פאק ב-22 באוקטובר בפרק של התוכנית Rampage. ב-3 בנובמבר בפרק של התוכנית Dynamite, אנדרדה אל אידולו ניצח את קודי רודס. באירוע Full Gear, שנערך ב-13 בנובמבר, אנדרדה ומלאקאי בלאק הפסידו בקרב זוגות לקודי רודס ופאק. ב-1 בדצמבר בפרק של התוכנית Dynamite, אנדרדה הפסיד לקודי רודס בקרב רחוב בסגנון אטלנטה. ב-25 בפברואר 2022 בפרק של התוכנית Rampage, אנדרדה כשל בניסיונו לזכות באליפות TNT של AEW לאחר שהפסיד לסמי גווארה. ב-4 במרץ בפרק של התוכנית Rampage, אנדרדה שוב לא צלח במשימתו להשיג את חגורת אליפות זו לאחר שהפסיד לסמי גווארה בקרב משולש אשר כלל בנוסף את דארבי אלין. באירוע Revolution, שנערך ב-6 במרץ, אנדרדה ביחד עם חבריו לקבוצת The Andrade-Hardy Family Office (מאט הארדי ואייזיאה קאסידי) נחלו הפסד בקרב טורנדו שלשות לדארבי אלין, סמי גווארה וסטינג. ב-30 במרץ בפרק של התוכנית Dynamite, אנדרדה ניצח את דארבי אלין. ב-20 באפריל בפרק של התוכנית Dynamite, אנדרדה נחל הפסד לדארבי אלין בקרב ארון קבורה. ב-24 ביוני בפרק של התוכנית Rampage, אנדרדה ניצח את ריי פיניקס.
חיים אישיים

ב-6 באפריל 2019, לאחר חודשים של שמועות, דווח שאנדרדה ושארלוט פלייר מנהלים מערכת יחסים. ב-31 בדצמבר 2019, דווח שהזוג התארס.
אליפויות והישגים

הישגים בארגון ההיאבקות Consejo Mundial de Lucha Libre - CMLL
האליפות האוניברסלית של CMLL (פעם אחת)
אליפות הזוגות העולמית של CMLL (פעם אחת)  - עם ולאדור ג'וניור
אליפות השלישיות העולמית של CMLL (פעם אחת)  - עם מסקרה דוראדה ולה מסקרה
הישגים בארגון ההיאבקות Lucha Libre Azteca - LLA
אליפות האצטקה של LLA (פעם אחת)
הישגים בארגון ההיאבקות New Japan Pro-Wrestling - NJPW
האליפות הבין יבשתית של IWGP (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-13 מתוך 500 המתאבקים הטובים ביותר לשנת 2018
הישגים במגזין ההיאבקות Wrestling Observer Newsletter - WON
קרב חמישה כוכבים (2018)  - נגד ג'וני גרגאנו ב-27 בינואר
הישגים בארגון ההיאבקות World Wrestling Entertainment - WWE
אליפות ארצות הברית (פעם אחת)
אליפות המהירות של ה-WWE (פעם אחת)
אליפות ה-NXT (פעם אחת)
פרסי סוף השנה של NXT (פעם אחת)
קרב השנה (2018)  - נגד ג'וני גרגאנו על אליפות ה-NXT באירוע NXT TakeOver: Philadelphia
הערות שוליים

↑  ה-WWE מחתימים את הכוכב של CMLL, לה סומברה
↑  אנדרדה הפך לאלוף ארצות הברית החדש לאחר שניצח את מיסטיריו במדיסון סקוור גארדן
↑  אנדרדה הושעה מהארגון לאחר שהפר את מדיניות הבריאות
↑  אנדרדה שוחרר מחוזהו
↑  קני אומגה נגד אנדרדה על אליפות מגה של AAA נקבע באופן רשמי לאירוע טריפלמאניה
↑  אנדרדה עורך את הבכורה שלו ב-AEW
↑  שארלוט ואנדרדה בתמונה משותפת בעמוד הרשמי של שארלוט פלייר באינסטגרם
↑  שארלוט ואנדרדה מתארסים בעמוד הרשמי של שארלוט פלייר בטוויטר
| אלופי ארצות הברית של ה-WWE |
| --- | --- | --- |
| MACW/JCP (1975–1988) | הארלי רייס • ג'וני ולנטיין • טרי פאנק • פול ג'ונס • בלאקג'ק מאליגן • בובו ברזיל • ריק פלייר • ריקי סטימבוט • מר. היאבקות • ג'ימי סנוקה • רודי פייפר • וואהו מקדניאל • הסמל סלוטר • גרג ולנטיין • דיק סלייטר • מגנום T.A. • טולי בלאנשארד • ניקיטה קולוף • לקס לוגר • דאסטי רודס • בארי וינדהאם |  |
| WCW (1988–2001) | מייקל הייז • סטן הנסן • סטינג • ריק רוד • גולדאסט • סטיב אוסטין • ג'ים דאגן • ביג ואן ויידר • קנסוקה ססאקי • וואן מאן גאנג • קונאן • אדי גררו • דין מלנקו • ג'ף ג'ארט • סטיב מקמייקל • קורט הניג • דיאמונד דאלאס פייג' • רייבן • גולדברג • ברט הארט • סקוט הול • סקוט סטיינר • דייוויד פלייר • כריס בנואה • סייקו סיד • לאנס סטורם • ביל דמוט • שין דאגלס • ריק סטיינר • בוקר טי |  |
| WWF/E (2001, 2003–היום) | בוקר טי • כריס קניון • טאג'ירי • ריינו • קורט אנגל • אדג' • אדי גררו • ביג שואו • ג'ון סינה • קרליטו קריביאן קול • אורלנדו ג'ורדן • כריס בנואה • ג'ון "בראדשו" לייפילד • בובי לאשלי • פינלי • מר קנדי • מונטל וונטביוס פורטר • מאט הארדי • שלטון בנג'מין • קופי קינגסטון • המיז • ברט הארט • R-טרות' • דניאל בריאן • שיימוס • דולף זיגלר • זאק ריידר • ג'ק סוואגר • סנטינו מארלה • אנטוניו סזארו • דין אמברוז • רוסב • סת' רולינס • אלברטו דל ריו • קאליסטו • רומן ריינס • כריס ג'ריקו • קווין אואנס • AJ סטיילס • ברון קורבין • בובי רוד • רנדי אורטון • ג'ינדר מהאל • ג'ף הארדי • שינסקה נקאמורה • סמואה ג'ו • ריי מיסטריו • ריקושט • אנדרדה • אפולו קרוז • רידל • דמיאן פריסט • פין באלור • ת'יאורי/אוסטין ת'יאורי • לוגאן פול • אל. איי. נייט (נוכחי) |  |
אלמאס כאלוף ה-NXT לצד זלינה וגה באירוע NXT TakeOver: New Orleans
אנדרדה, מלווה לזירה על ידי זלינה וגה, יולי 2019
אלמאס כאלוף ה-NXT
המועצה הלאומית להגנה וביטחון של צרפת

| --- | --- |


ארמון האליזה בו מתכנסת המועצה מדי שבוע
 מידע כללי
 מדינה:  צרפת צרפת
 תחום שיפוט:  צרפת 
 סוכנות אם:  המזכירות הכללית להגנה וביטחון לאומי של צרפת
 סוכנות בת:  מועצת המודיעין הלאומית  מועצת החימוש הגרעיני
 תאריך הקמה:  1906
 חוק:  חוקת צרפת
 ראש:  נשיא צרפת
 מטה מרכזי:  פריז פריז ארמון האליזה
 אתר רשמי
 
המועצה הלאומית להגנה וביטחון של צרפת (בצרפתית: le Conseil de défense et de sécurité nationale) היא הגוף המייעץ לנשיא צרפת בנושאי מדיניות חוץ וביטחון לאומי.
המועצה להגנה ולביטחון לאומי מסתייעת במזכירות הכללית להגנה וביטחון לאומי (SGDSN), המכינה עבורה עבודת מטה לדיוני המועצה. יתרה מכך, המזכירות רשאית לזמן כל אדם מוסמך לקחת חלק בישיבת מועצת ההגנה והביטחון הלאומי. המשתתפים מחויבים בשמירת סודיות.
היסטוריה

המועצה הלאומית להגנה הוקמה ב-1906, ועם חלוף השנים שונה ייעודה, הרכבה ותפקידה פעמים רבות במאה ה-20. עם כינונה של החוקה הצרפתית ב-1954 עוגן בסעיף 15 הקמתה של המועצה הלאומית להגנה וביטחון, הקובע כי נשיא הרפובליקה, המפקד העליון של הכוחות המזוינים, עומד בראש ישיבות מועצות ההגנה הלאומיות והוועדות השונות לנושאי חוץ וביטחון. צו נשיאותי מדצמבר 2019 הרחיב את תפקידה: עד אז מועצות ההגנה והביטחון הלאומי עסקו בהתוויית קווים מנחים לאסטרטגיה צבאית, ניהול וניטור כוחות ומבצעים בחו"ל, הרתעה ומודיעין, וכעת גם יטפלו בנושאי ביטחון פנים, כלכלה ואנרגיה ויגיבו למשברים גדולים.
תחילה הייתה המועצה מתכנסת רק פעמים ספורות בשנה, אך לאחר מתקפת הטרור בניס ב-14 ביולי 2016 מתכנסת המועצה מדי שבוע בארמון האליזה, מעונו של נשיא צרפת.
חברי המועצה

מועצת ההגנה והביטחון הלאומי כוללת:
| מעמד | משרה |
| --- | --- |
יושב ראש:  נשיא צרפת
חברים קבועים:  ראש ממשלת צרפת  שר הכוחות המזוינים  שר הכלכלה והאוצר  שר החוץ וענייני אירופה  המתאם הלאומי למודיעין ומלחמה בטרור  ראש המזכירות הכללית להגנה וביטחון לאומי
מזומנים לפי צורך:  שרי ממשלה אחרים  ראש מטה כוחות המזוינים  ראשי שירותי המודיעין DGSE
מועצת המודיעין הלאומית

ישנם גם שני ועדות משנה בתוך המועצה להגנה ולביטחון לאומי:
מועצת המודיעין הלאומית – מתווה כיוונים וסדרי עדיפויות אסטרטגיים בענייני מודיעין. המועצה קובעת את תכנון המשאבים האנושיים והטכניים של קהיליית המודיעין הצרפתית. המועצה זו מחליטה על אסטרטגיית המודיעין הלאומית. הרכב המועצה כולל: את נשיא הרפובליקה, ראש הממשלה, שרים ומנהלי שירותי מודיעין ומתאם המודיעין הלאומי והלוחמה בטרור.
מועצת החימוש הגרעיני – הכוללת את נשיא הרפובליקה, ראש הממשלה, השר לכוחות המזוינים, הרמטכ"ל של הכוחות המזוינים, הנציג הכללי לענייני חימוש וראש מנהלת היישומים הצבאיים באנרגיות חלופיות. הוועדה לאנרגיה אטומית (CEA).
המתאם הלאומי למודיעין ולמלחמה בטרור

הוא ראש קהיליית המודיעין הצרפתית ומייעץ לנשיא הרפובליקה בתחום המודיעין והמאבק בטרור.
המתאם הלאומי אמון על תיאום ושיתוף הפעולה בין ארגוני קהיליית המודיעין הצרפתית השונים. בנוסף, מעביר את הוראותיו של נשיא הרפובליקה לשרים האחראים על שירותי המודיעין השונים ומוודא מעקב אחר ביצוע הוראות הנשיא.
ראו גם

המועצה לביטחון לאומי של ארצות הברית
הערות שוליים

↑  Defence and National Security Council, elysee.fr, ‏29 בינואר 2021 (באנגלית)
1 2 3 4  Defence and National Security Council, elysee.fr, ‏29 בינואר 2021 (באנגלית)
עונת 2023/2024 בליגת העל ההולנדית

| --- | --- |
 תקופת התחרות:  11 באוגוסט 2023 – 19 במאי 2024 (283 ימים)
 מספר משתתפות:  18
 הזוכה:  פ.ס.וו. איינדהובן
 מספר משחקים:  306
 מספר שערים:  992 (3.24 בממוצע למשחק)
 מספר צופים:  5,576,822 (18,225 בממוצע למשחק)
 מלך השערים:  יוון ואנגליס פבלידיס הולנד לוק דה יונג (29 שערים)
 → 2022/20232024/2025 ←
 
עונת 2023/2024 הייתה העונה ה-68 של ליגת העל ההולנדית בכדורגל, שהיא הליגה ההולנדית הבכירה, העונה החלה ב-11 באוגוסט 2023 והסתיימה ב-19 במאי 2024.
פ.ס.וו. איינדהובן באליפות ה-25 שלה.
בסיום העונה ויטסה ארנהם ופולנדם שסיימו בשני המקומות האחרונים בטבלה ירדו לליגה ההולנדית השנייה. אקסלסיור רוטרדאם שסיימה במקום ה-16 התמודדה בפלייאוף הירידה אך הפסידה בגמר בסיכום שני משחקים לנאק ברדה וירדה גם כן לליגה השנייה.
לוק דה יונג מפ.ס.וו איינדהובן, וואנגליס פבלידיס מא.ז. אלקמאר זכו בתואר מלך השערים, עם 29 כיבושים לכל אחד. ג'ואי פירמן מפ.ס.וו. איינדהובן זכה בתואר מלך הבישולים עם 16 בישולים.
מבנה

הליגה כוללת 18 קבוצות שישחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זוכה באליפות והקבוצות במקומות 17 ו-18 יורדות לליגת המשנה. הקבוצה שתסיים במקום ה-16 תתמודד בפלייאוף ירידה בשיטת פיינל פור כנגד הקבוצות שהעפילו מפלייאוף ליגת המשנה. על ניצחון מוענקות 3 נקודות, על תיקו נקודה אחת ועל הפסד לא מוענקות נקודות.
קבוצות ואצטדיונים

מתוך 18 הקבוצות שמשתתפות בעונה זו, 15 המשיכו מהעונה שעברה. אליהן התווספו שתי המסיימות ראשונות בליגה ההולנדית השנייה זוולה והראקלס אלמלו שהחליפו את המסיימות בשני המקומות האחרונים בעונת 2022/2023. אלמיירה סיטי שסיימה במקום השלישי בליגת המשנה, העפילה גם היא לאחר שניצחה בפלייאוף העלייה והחליפה את אמן שסיימה במקום ה-16 בעונת 2022/2023.
קבוצות ואצטדיונים > הקבוצות

| קבוצה | עיר | מחוז | אצטדיון | תכולה |
| --- | --- | --- | --- | --- |
| אוטרכט | אוטרכט | אוטרכט | אצטדיון חאלחנווארט | 23,750 |
| אייאקס | אמסטרדם | צפון הולנד | יוהאן קרויף ארנה | 55,865 |
| א.ז. אלקמאר | אלקמאר | צפון הולנד | אצטדיון AFAS | 19,478 |
| אלמיירה סיטי | אלמיירה | פלבולנד | אצטדיון יאנמאר | 4,501 |
| אקסלסיור רוטרדם | רוטרדם | דרום הולנד | אצטדיון וודסטיין | 4,500 |
| גו אהד איגלס | דבנטר | אוברייסל | אצטדיון דה אדלאארשורסט | 10,000 |
| הירנפיין | הירנפיין | פריסלנד | אצטדיון אבה לנסטרה | 27,224 |
| הראקלס אלמלו | אלמלו | אוברייסל | ארווה אסיטו | 12,080 |
| וואלבייק | וואלבייק | צפון בראבנט | מנדמייקרס | 7,500 |
| פולנדם | פולנדם | צפון הולנד | אצטדיון קראס | 7,384 |
| ויטסה ארנהם | ארנהם | חלדרלנד | חלרדום | 21,248 |
| זוולה | זוולה | אוברייסל | מגדריפארק | 13,250 |
| טוונטה | אנסחדה | אוברייסל | דה חרולס פסטה | 30,205 |
| ניימכן | ניימכן | חלדרלנד | אצטדיון חופרט | 12,500 |
| ספרטה רוטרדם | רוטרדם | דרום הולנד | אצטדיון הטירה ספרטה | 11,000 |
| פורטונה סיטרד | סיטרד-חליין | לימבורג | אצטדיון פורטונה סיטרד | 10,300 |
| פיינורד | רוטרדם | דרום הולנד | אצטדיון פיינורד | 47,500 |
| פ.ס.וו. איינדהובן | איינדהובן | צפון בראבנט | אצטדיון פיליפס | 36,500 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | פ.ס.וו. איינדהובן | 34 | 29 | 4 | 1 | 111 | 21 | 90+ | 91 | העפלה לשלב הליגה בליגת האלופות |
| 2 | פיינורד | 34 | 26 | 6 | 2 | 92 | 26 | 66+ | 84 | העפלה לשלב הליגה בליגת האלופות |
| 3 | טוונטה | 34 | 21 | 6 | 7 | 69 | 36 | 33+ | 69 | העפלה לשלב המוקדמות השלישי בליגת האלופות |
| 4 | א.ז. אלקמאר | 34 | 19 | 8 | 7 | 70 | 39 | 31+ | 65 | העפלה לשלב הליגה בליגה האירופית |
| 5 | אייאקס | 34 | 15 | 11 | 8 | 74 | 61 | 13+ | 56 | העפלה לשלב המוקדמות השני בליגה האירופית |
| 6 | ניימכן | 34 | 14 | 11 | 9 | 68 | 51 | 17+ | 53 | פלייאוף הליגה על העפלה לשלב המוקדמות השני בקונפרנס ליג |
| 7 | אוטרכט | 34 | 13 | 11 | 10 | 49 | 47 | 2+ | 50 | פלייאוף הליגה על העפלה לשלב המוקדמות השני בקונפרנס ליג |
| 8 | ספרטה רוטרדם | 34 | 14 | 7 | 13 | 51 | 48 | 3+ | 49 | פלייאוף הליגה על העפלה לשלב המוקדמות השני בקונפרנס ליג |
| 9 | גו אהד איגלס | 34 | 12 | 10 | 12 | 47 | 46 | 1+ | 46 | פלייאוף הליגה על העפלה לשלב המוקדמות השני בקונפרנס ליג |
| 10 | פורטונה סיטרד | 34 | 9 | 11 | 14 | 37 | 56 | 19– | 38 |  |
| 11 | הירנפיין | 34 | 10 | 7 | 17 | 53 | 70 | 17– | 37 |  |
| 12 | זוולה | 34 | 9 | 9 | 16 | 45 | 67 | 22– | 36 |  |
| 13 | אלמיירה סיטי | 34 | 7 | 13 | 14 | 33 | 59 | 26– | 34 |  |
| 14 | הראקלס אלמלו | 34 | 9 | 6 | 19 | 41 | 74 | 33– | 33 |  |
| 15 | וואלבייק | 34 | 7 | 8 | 19 | 38 | 56 | 18– | 29 |  |
| 16 | אקסלסיור רוטרדם | 34 | 6 | 11 | 17 | 50 | 73 | 24– | 29 | פלייאוף ירידה |
| 17 | פולנדם | 34 | 4 | 7 | 23 | 34 | 88 | 54– | 19 | ירידה לליגה המשנה |
| 18 | ויטסה ארנהם | 34 | 6 | 6 | 22 | 30 | 74 | 44– | 6  | ירידה לליגה המשנה |
↑  לויטסה ארנהם הופחתו 18 נקודות בשל הפרת תנאי הרישיון של הליגה
פלייאוף > פלייאוף על הכרטיס לסיבוב המוקדמות השני של הקונפרנס ליג > חצי הגמר

| קבוצה א' | תוצאה | קבוצה ב' |
| --- | --- | --- |
| ניימכן | 1–2 | גו אהד איגלס |
| אוטרכט | 3–1 | ספרטה רוטרדם |
פלייאוף > פלייאוף על הכרטיס לסיבוב המוקדמות השני של הקונפרנס ליג > גמר

| קבוצה א' | תוצאה | קבוצה ב' |
| --- | --- | --- |
| גו אהד איגלס | 2–1 | אוטרכט |
פלייאוף > פלייאוף הירידה

אל הפלייאוף העפילו 3 קבוצות שעברו את שלב הפלייאוף העליון של ליגת המשנה והקבוצה שסיימה במקום ה-16 בליגת העל לטורניר בשיטת פיינל פור בית וחוץ כאשר המנצחת תשחק בעונת 2024/2025 בליגת הבכירה.
פלייאוף > פלייאוף הירידה > חצי גמר

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| אקסלסיור רוטרדם | 9–2 | דן האג | 2–1 | 7–1 |
| אמן | 2–4 | נאק ברדה | 1–1 | 1–3 |
פלייאוף > פלייאוף הירידה > גמר

| קבוצה א' | תוצאה | קבוצה ב' | משחק ראשון | משחק שני |
| --- | --- | --- | --- | --- |
| אקסלסיור רוטרדם | 6–7 | נאק ברדה | 2–6 | 4–1 |
סטטיסטיקות > מלך השערים

| מקום | שחקן | קבוצה | שערים |
| --- | --- | --- | --- |
| 1 | יוון ואנגליס פבלידיס | א.ז. אלקמאר | 29 |
| 1 | הולנד לוק דה יונג | פ.ס.וו איינדהובן | 29 |
| 3 | מקסיקו סנטיאגו חימנס | פיינורד | 23 |
| 4 | הולנד בריאן ברובי | אייאקס | 18 |
| 5 | הולנד סם סטיין | טוונטה | 17 |
| 6 | הולנד ריקי ואן וולפסווינקל | טוונטה | 16 |
| 7 | גרמניה לנארט טאי | זוולה | 13 |
| 8 | הולנד סטיבן ברחוויין | אייאקס | 12 |
| 8 | נורווגיה טוביאס לאוריטסן | ספרטה רוטרדם | 12 |
| 8 | הולנד קאי סירהאוס | פורטונה סיטרד | 12 |
| 8 | בלגיה יוהאן בקאיוקו | פ.ס.וו איינדהובן | 12 |
סטטיסטיקות > מלך הבישולים

| מקום | שחקן | קבוצה | בישולים |
| --- | --- | --- | --- |
| 1 | הולנד ג'ואי פירמן | פ.ס.וו איינדהובן | 16 |
| 2 | הולנד לוק דה יונג | פ.ס.וו איינדהובן | 15 |
| 3 | הולנד קלווין סטנגס | פיינורד | 12 |
| 4 | הולנד דן רוטס | טוונטה | 10 |
| 4 | גרמניה מליק טילמן | פ.ס.וו איינדהובן | 10 |
| 6 | הולנד פיר קופנמיירס | אלמיירה סיטי | 9 |
| 6 | נורווגיה טוביאס לאוריטסן | ספרטה רוטרדם | 9 |
| 6 | הולנד קוינטן טימבר | פיינורד | 9 |
| 6 | בלגיה יוהאן בקאיוקו | פ.ס.וו איינדהובן | 9 |
| 6 | הולנד יורדן טזה | פ.ס.וו איינדהובן | 9 |
הערות שוליים

↑  https://www.vi.nl/nieuws/vitesse-degradeert-door-enorme-puntenstraf-na-35-jaar-uit-de-eredivisie
↑  Dutch Eredivisie Top Scorers, BBC Sport (באנגלית בריטית)
↑  Dutch Eredivisie Top Assists, BBC Sport (באנגלית בריטית)
| עונות בליגת העל ההולנדית |
| --- | --- | --- |
| ליגת העל ההולנדית | 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1967 • 1967/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סמארטווינגס (מותג)

בואינג 737-8MAX של החברה
סמארטווינגס (באנגלית: SmartWings) היא מותג חברת תעופה זולה של חברת התעופה סמארטווינגס הצ'כית.
בסיסה הראשי נמצא בנמל התעופה ואצלב האוול שבפראג.
פעילות החברה כוללת הפעלת טיסות תחת שמה, הפעלת טיסות בשמה של חברת האם, והחכרת מטוסים על צוותם לחברות תעופה אחרות.
בשנת 2017 נודע כי חברת האם טרוול סרוויס עתידה לרכז את כלל פעילותה תחת המותג "סמארטווינגס".
ב-27 באוקטובר חברת צ'ק איירליינס התאחדה עם סמארטווינגס.
צי המטוסים

צי המטוסים של החברה, נכון ל-27 באוקטובר 2024:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 8 | - | 8 | 132 | 140 |  |
| איירבוס A320neo | - | 7 | טרם נקבע | טרם נקבע | טרם נקבע | קבלת ההזמנה בין השנים 2019 ל-2021. |
| איירבוס A330-300 | 1 | - | לא ידוע | לא ידוע | לא ידוע | מוחכר מחברת אייר טראנסט |
| איירבוס A330-300 | 1 | - | 24 | 252 | 276 | מוחכר מחברת קוריאן אייר |
| ATR 42-500 | 3 | - | 6 | 46 | 52 |  |
| ATR 72-500 | 6 | - | - | 70 | 70 |  |
| בואינג 737-700 | 2 | - | 148 | - | 148 |  |
| בואינג 737-800 | 23 | - | 189 | - | 189 |  |
| בואינג 737-900er | 2 | - | 212 | - | 212 |  |
| בואינג 737-8MAX | 8 | 10 | 189 | - | 189 |  |
| סה"כ | 35 | 10 |  |  |  |  |
פעילות החברה בישראל

החל מ-30 באוקטובר 2011, החברה מפעילה 3 טיסות שבועיות בין פראג לתל אביב.
החל משנת 2018 מפעילה טיסות עבור ישראייר וארקיע, וטיסות ישירות לאי הספרדי טנריף במטוסי הבואינג 737-900ER.
הערות שוליים

↑  "Czech Airlines has new owner as Travel Service ups stake". ch-aviation (באנגלית). 2017-10-06. נבדק ב-2018-10-15.
↑  "SmartWings fleet".
איב רושה (חברה)

| --- | --- |


 נתונים כלליים
 מייסדים:  איב רושה
 תקופת הפעילות:  1959–הווה (כ־65 שנים) 
 חברת אם:  איב רושה 
 משרד ראשי:  La Gacilly, צרפת
 ענפי תעשייה:  תעשיית הקוסמטיקה 
 מוצרים עיקריים:  קוסמטיקה וטיפוח
 הכנסות:  2 מיליארד אירו
  
 https://www.yvesrocher.co.il/
 
איב רושה (בצרפתית: Yves Rocher) הוא מותג קוסמטיקה בוטנית בינלאומי, שנוסד בשנת 1959 על ידי היזם הצרפתי איב רושה (1930–2009) בעיירת מגוריו La Gacilly, צרפת. המותג מפעיל למעלה מ-4,000 חנויות אשר מתפרסות ב-90 מדינות בחמש יבשות.
משפחתו של מייסד החברה, שחרתה על דגלה את המחויבות ליופי ולטיפוח האישה, מחזיקה למעלה מ-95% ממניות הקבוצה.
קבוצת איב רושה כוללת 7 מותגים נוספים: Dr Pierre Ricaud,‏ Isabel Derroisné,‏ Petit Bateau,‏ Kiotis,‏ Stanhome,‏ Galérie Noémie ו-Daniel Jouvance.
חברת איב רושה מתחזקת ומטפחת את הגן הבוטני Jardin Botanique Yves Rocher de La Gacilly, הממוקם ב-La Gacilly, משתרע על פני 55 דונם, ובו מעל ל-1100 זנים שונים של צמחים, מהווה מקור בלתי נדלה לידע בוטני ומקיים שותפיות עם למעלה מ-400 גנים בוטנים אחרים ברחבי העולם.
הגן הבוטני של איב רושה פתוח לציבור ללא תשלום.
פעילות איב רושה בישראל

חברת איב רושה החלה את פעילותה בישראל ביולי 2015 בשיתוף פעולה בלעדי עם חברת קסטרו מודל. הסכם בלעדי זה מקנה לחברת קסטרו לפתוח ולהפעיל רשת חנויות בפריסה ארצית של המותג בהיקף השקעה המוערך בכ-20 מיליון שקל.